Da Aunlåss füa des Werk woa de im Joahr 1832 bei olle Leut vuahaundene Kometnfuacht, ausglöst duachs Auftauchn vom Encke- und vom Biela-Kometn, sowia dem füa 1834/35 augsågte Halleyschn Kometn. So håts a Aufregung gebn und sogoa seriöse Zeitungan håm üwa an Zsaummsteßa mit da Erdn oda wenigstns a Vagiftung duach de Gase vom Schwaaf spekuliat. Mauncha unbedoafte Schreiba håt de drei Kometnnauman durchanaunda ghaut und gaunz wüld auf de Jahrln von 1830 bis 1836 vateult. Sintfluten und da Ausbruch von da Cholera san aa befüachtet wuan.